Izvor: N1

'Radi se o projektu, a to nije projekt SDP-a jer oni nisu za tako nešto sposobni. Znamo da takve stvari radi HDZ i da ih je već radio...', rekla je Holy u Novom danu komentirajući budući razvoj događaja na političkoj sceni u Hrvatskoj.

Prošli si izbori. Orah nije prešao prag. Je li ovo kraj projekta?



'Zabrinjavajuća je poruka jer programske opcije nemaju prolaz ali imaju političari koji su do nedavno bili u Remetincu. Građani nisu zaslužili Orah.



Nisam rekla da ću podnijeti ostavku. U roku od 90 dana trebaju se raspisati unutarstranački izbori. Bit će do kraja godine, a ja se neću kandidirati. Planiram se i dalje baviti politikom, ali ne ovako intezivno. Interesira me da i dalje radim na promjenama u društvu.'

Može li stranka opstati bez mandata?



'Imamo Škrleca, zastupnika u europarlamentu, ali teško će biti , to se slažem. Ipak, treba reći da su mnoge stranke stranke kopirale naš program. Recimo, tema teritorijalnog ustroja koja je dominirala u kampanji je naša.'

Što se dogodilo da ste izgubili podršku javnosti?



'I tada kada su nam ankete išle u prilog bila sam suzdržana. Jedno su ankete a drugo izbori. Protiv nas je krenula sustavna negativna kampanja interesnih lobija koji zapravo vladaju Hrvatskom. Otišlo je i dosta članova, jer dosta njih nikada nije sudjelovalo u politici.'



Jeste li vi napravili neke pogreške?



Da, jesam. Išli smo na podršku Josipoviću, mada ja to nisam predložila. HDZ je pak primjenivao istu strategiju kao i uvijek. Na predsjedničkim izborima gurali su Živi zid a sada MOST.'



'Sjetite se sastanka Karamarka i Petrova oko navodno neke zdravstvene ustanove u Metkoviću. To je suluda priča. Tada je počelo medijsko guranje MOST-a.'



Može li taj sastanak biti argument za tezu da je MOST projekt HDZ-a?

'Vidi se koji medijski prostor dobili. To znači da su imali snažnu logističku podršku. Moj dojam od početka je da se radi o projektu, a to nije projekt SDP-a jer oni nisu za tako nešto sposobni. Znamo da takve stvari radi HDZ i da ih je već radio i zato sam uvjerena da će HDZ sastavljati vladu s MOST-om jer su njihov projekt', rekla je Holy.

Zašto je MOST uspio a vi ili prije vas Laburisti niste?



'Orah se nikad nije predstavljao kao treći put. Kalkulanstvo u politici mi se gadi i ja za to nisam spremna i neću se baviti politikom na taj način. Ako vidimo kako stvari idu te njihove najave da će promijeniti ministra i ukidati neke županije... Ako su to reforme, onda su jako mršave.'

00:00 Izvor: N1

Kako vidite vladu između HDZ-a i MOST-a?



'Bit će stabilna, jer je Petrov klerikalac, povezan s Crkvom. Logična mi je njihova suradnja s HDZ-om. Ljudi ih nisu birali zbog programa već kao protestnu opciju a ja mislim da će sve biti po starom. Ništa se u Hrvatskoj neće promijeniti'.



Zašto bi Milanović olako odustao od sastavljanja vlade?



'Neće on lako odustati. Borit će se rukama i nogama i zubima ako treba, ali ja prednost dajem HDZ-u. Svejedno, mislim da će Milanović ostati na vrhu SDP-a, što je katastrofa.'

Biste li sada prihvatili ponudu SDP-a i onih 8 mandata?



'Ne, jer smo programska stranka i nikada ne bih pristala na takav tip suradnje. U našem parlamentu više nema ljevice. To su i neki politički komentatori govorili i to je istina.



Što mislite o HDZ-u i njihovoj koaliciji? SDP je izgubio izbore ali ni HDZ ih nije dobio.



'Svi su išli sa sličnim programima i zato sam i rekla da Hrvatska nije izabrala promjene . Ništa se neće promijeniti. Bit će to vrlo površne reforme. Samo podijela plijena, to je moj dojam.'



Kako procjenjujete iduće četiri godine hrvatske politike?



'MOST je rekao da neće ulaziti u koalicije, pa kako će onda imati ministra u vladi? Bit će 'tresla se brda rodio se miš'. MOST je heterogena skupina i imaju u stranci onih s desnice i s lijevog centra. No pitanje je kakva će biti kontrola zastupnika?



Kakva je budućnost Karamarka?



'Ja neću plakat nad njegovom sudbinom. U HDZ-u kad vide da vođa ne donosi rezultate to dosta brzo riješe. Moglo bi biti interesantno.'



Biste li se vratili u drukčiji SDP?



'Ja se neću vraćati a ako i budu promjene doći će Komadina, a on i nema neki reformski potencijal. SDP se kadrovski ispraznio. Picula je zadovoljan s položajem europarlamentarca a i obitelj mu se preselila izvan Hrvatske pa tu ne vidim neki njegov potencijal', zaključuje Mirela Holy.





N1 pratite putem aplikacija za Android | iPhone/iPad i društvenih mreža Twitter | Facebook.